Die Ned Herrmann-breindominansie-instrument is ontwikkel deur William "Ned" Herrmann (1922–1999) terwyl hy die bestuurder was van bestuursopvoeding by General Eelectric se fasiliteit by Crotonville. Dit behels die vierkwadrantmodel van denkvoorkeure. In hierdie model identifiseer Herrmann vier verkillede denkmodusse, opgesom deur: A. Analitiese denke. Sleutelwoorde: logies, feitlik, krities, tegnies en kwantitatief. Voorkeuraktiwiteite: dataversameling, luister na lesings met baie inligting, lees handboeke. Die oordeel van idees gebaseer op feite, kriteria en logiese beredenering. B. Opeenvolgende denke. Sleutelwoorde: konserwatief, gestruktureerd, georganiseerd, beplan. Voorkeuraktiwiteite: volg instruksies, huiswerkprobleme met herhalende inhoud, tydsbestuur en skedules. C. Interpersoonlike denke. Sleutelwoorde: kinesteties, emosioneel, geestelik (spiritueel), sintuiglik, gevoel. Voorkeuraktiwiteite: luister na en deel idees, soek na persoonlike betekenis, sintuiglike insette, groepstudie. D. Verbeeldingryke denke. Sleutelwoorde: Visueel, holisties, intuitief, innoverend, en konseptueel. Voorkeuraktiwiteite: Kyk na die groot prentjie, neem inisiatief, simulasies ("wat van" vrae), visuele hulpmiddels. Waardering vir die mooiheid van 'n probleem, breinstorm.